**Κόνιτσα 26/07/2021**

**ΔΕΛΤΙΟ ΤΥΠΟΥ**

 ΔΩΡΕΑ ΒΙΒΛΙΟΥ ΠΡΟΣ ΤΟΝ ΔΗΜΟ ΚΟΝΙΤΣΑΣ ΑΠΟ ΤΟΝ ΟΜ. ΚΑΘΗΓΗΤΗ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ κ. ΧΑΡΙΛΑΟ ΓΚΟΥΤΟ

 Ο Δήμαρχος Κόνιτσας εκφράζει θερμές ευχαριστίες δημόσια προς τον συντοπίτη μας Ομότιμο Καθηγητή του Παντείου Πανεπιστημίου κ. Χαρίλαο Γκούτο για την ευγενική προσφορά τριακοσίων πενήντα ενός (351) αντιτύπων του δευτέρου τόμου του συγγράμματός του «Από την ιστορία της Επαρχίας Κόνιτσας» των εκδόσεων Λειμών προς τον Δήμο Κόνιτσας.

Με το συγγραφικό έργο του Καθηγητή, αποδεικνύεται έμπρακτα η αγάπη του για τον τόπο μας, για την Ιστορία μας, τον Πολιτισμό μας και τον Άνθρωπο.

Πρόκειται για ένα εξαιρετικό συγγραφικό πόνημα σχετικά με τη μακραίωνη πορεία της περιοχής μας στον χρόνο, που θα μεταλαμπαδεύσει πολύτιμες γνώσεις και στις νεότερες γενιές.

Ευελπιστούμε η προσφορά του να αναδειχθεί φάρος γνώσης, τόσο για τους ντόπιους, όσο και για τους επισκέπτες μας και να αποτελέσει παράδειγμα προς μίμηση και σε άλλους πνευματικούς δημιουργούς.

Από το Γραφείο Δημάρχου